text: [{"text_idx": "#000001", "text": "Kringvarpi\u00f0 vi\u00f0 ny\u0301ggjari app til b\u00f8rn"}, {"text_idx": "#000002", "text": "Ny\u0301ggja VIT-appin er nu\u0301 t\u00f8k, og hon er a\u0301 tremur vi\u00f0 f\u00f8royskum og f\u00f8royskt m\u00e6ltum sjo\u0301nvarpstilfari til b\u00f8rnini"}, {"text_idx": "#000003", "text": "B\u00f8rn og foreldur i\u0301 F\u00f8royum kunnu nu\u0301 gle\u00f0ast saman vi\u00f0 okkum um ny\u0301ggju VIT-appina. Nu\u0301 ber til at taka appina ni\u00f0ur a\u0301 iPhone og Android, leita eftir KVF Vit."}, {"text_idx": "#000004", "text": "Ein ru\u0301gva av tilfari er at finna i\u0301 appini. Fyri bara at nevna n\u00f8kur d\u00f8mi, kunnu b\u00f8rnini hugna s\u00e6r vi\u00f0 Gri\u0301sa Peppu, Mouk og \u00f8\u00f0rum u\u0301tlendskum r\u00f8\u00f0um vi\u00f0 f\u00f8royskari talu \u2013 ella f\u00f8royskum framlei\u00f0slum sum Sakin, La\u0301til\u00f8tan og Angela og Hannibal."}, {"text_idx": "#000005", "text": "Einans sjo\u0301nvarpstilfar er t\u00f8kt i\u0301 appini, men mongu u\u0301tvarpsr\u00f8\u00f0irnar til b\u00f8rn eru framvegis t\u00f8kar a\u0301 heimasi\u0301\u00f0uni og i\u0301 poddvarpsappum. Tilfari\u00f0 i\u0301 appini er bo\u0301lka\u00f0 solei\u00f0is, at ta\u00f0 er l\u00e6tt at finna runt i\u0301 henni. Eisini minnist appin, hv\u00f8rjum tu\u0301 hevur hugt at seinast. Yndisr\u00f8\u00f0ir liggja ovast, so tu\u0301 kanst hyggja vi\u0301\u00f0ari, ta\u0301 tu\u0301 letur upp eina a\u00f0ru fer\u00f0."}, {"text_idx": "#000007", "text": "- Ta\u00f0, at vit nu\u0301 kunnu gera barnatilfar l\u00e6ttari atkomuligt a\u0301 einum palli, sum b\u00f8rnini bru\u0301ka no\u0301gv, hevur sto\u0301ran ty\u0301dning. Vit liva i\u0301 eini ti\u0301\u00f0, har u\u0301tlendska tilfari\u00f0 og enska ma\u0301li\u00f0 vinnur alt meira fram og tro\u00f0kar ta\u00f0 f\u00f8royska til viks. Ti\u0301 er ta\u00f0 so umra\u0301\u00f0andi, at b\u00f8rn og ung skulu kunna kenna seg aftur i\u0301 einum f\u00f8royskum veruleika. Sum public service-stovnur vo\u0301na vit, at appin fer at hava jaliga a\u0301virkan a\u0301 ma\u0301ltilviti\u00f0 hja\u0301 b\u00f8rnunum, sigur Ivan Hentze Niclasen, kringvarpsstjo\u0301ri."}, {"text_idx": "#000011", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihaldStillingar av farsporum"}]